14/11/2022 | Administración LocalProvincial
Deputación Provincial da Coruña
Servizo de Desenvolvemento Territorial e Transición Ecolóxica
Concesión complementaria de subvencións correspondentes ás axudas á consolidación e ao fortalecemento do tecido empresarial nos concellos da provinc. da Coruña a través do apoio ao investimento en bens inventariables (PEL-Emprende Investimento 2022)

Don VALENTÍN GONZÁLEZ FORMOSO, Presidente da Deputación Provincial da Coruña, Vistos o informe do Servizo de Desenvolvemento Territorial e Transición Ecolóxica e o informe do Servizo de Fiscalización, onde se acreditan os seguintes Primeiro.- Mediante Resolución de Presidencia, número 2022/14832 de 23/03/2022, publicada no BOP número 59 do 25/03/2022, aprobáronse as bases reguladoras das Axudas á consolidación e ao fortalecemento do tecido empresarial nos concellos da provincia da Coruña a través do apoio ao investimento en bens inventariables (PEL-EMPRENDE INVESTIMENTO). Segundo.- O prazo de presentación de solicitudes rematou o 11/05/2022 ás 14:00 horas. Terceiro.- De acordo coa base 5. Procedemento de concesión e aprobación das bases xerais, por resolución nº 2022 / 24130 do día 19/05/2022, designáronse os membros do Comité Técnico, que se reuniu o día 07/07/2022, segundo consta na acta e adenda que figura no expediente. A valoración das solicitudes fíxose de acordo cos criterios establecidos na base 10 das bases específicas cos resultados reflexados na acta. Cuarto.- Mediante Resolución de Presidencia, número 2022/34571 de data 08/08/2022, publicada no BOP número 151 do día 10/08/2022, publicouse a concesión de subvencións correspondentes a estas axudas. Quinto.- Con posterioridade á concesión destas axudas, xerouse un sobrante de crédito, e dado que na concesión denegarónse por falta de crédito 374 solicitudes, procede unha nova concesión complementaria basada na ampliación de crédito (EMC número 4/2022), aprobado definitivamente polo pleno o día 30.09.2022 e publicado no BOP nº 207 de data 02.11.2022, por un importe total de 985.787,37 €. Sexto.- A totalidade das solicitudes referidas neste informe, foron presentadas dentro do prazo establecido na convocatoria, e cumpren cos requisitos esixidos nas bases reguladoras, polo que se propón a súa concesión, sen perxuízo de que nun momento posterior da revisión e fiscalización da xustificación, non se teñan en conta todos aqueles gastos que non garden conformidade coas mencionadas bases e coa normativa aplicable. Vistos os antecedentes sinalados, así como as disposicións legais de aplicación, proponse a adopción da seguinte, 1º.- Aprobar a concesión das subvencións ás entidades que se relacionan no Anexo 1, polos importes que se indican.2º.- Dispor o gasto das subvencións concedidas con cargo á seguinte aplicación orzamentaria: 0520/24100/771, fase A, operación nº 220220050340, Referencia nº: 22022008471, importe: 974.474,21 € 3º.- Publicar a resolución no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do procedemento administrativo común das administracións públicas. Contra a resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 11 de novembro de 2022 O presidente A secretaría Valentín González Formoso Amparo Taboada Gil